Symptomene merkes gjerne umiddelbart, og oftest senest seks til tolv timer etter at fisken er spist. Sykdomsforløpet begynner med kvalme, oppkast og diaré. Senere kan det sette inn hodepine, muskelsmerter, parestesi, dysestesi og ataksi. I noen tilfeller medfører ciguatera hallusinasjoner, i alvorlige tilfeller kan sykdommen medføre sjokk, kramper og lammelse.